ako dlho pretrváva výsledok liposukcie?
je potrebné si uvedomiť, že liposukcia nie je prostriedok na schudnutie, ale v prvom rade prostriedok na modeláciu postavy. preto by liposukcii mala predchádzať redukcia hmotnosti na požadovanú, ustálenú hodnotu. následne sa robí liposukcia v požadovaných partiách tele, kde nedošlo k odstráneniu prebytočného tuku pri diéte. u pacientok sú to najčastejšie oblasť podbruška, boky, zadok, vnútorná strana stehien a vnútorná strana kolien. je veľmi dôležité si uvedomiť potreby stabilizácie hmotnosti po operácii, nakoľko po pribratí na váhe po operácii dôjde k deformácii kože v oblasti, kde bola vykonaná liposukcia. v takomto prípade je nutné opakované odsávanie s nutnosťou modelácie týchto častí tela.
odstránenie previsu kože brucha – dermolipectomia je výkon, kedy sa odstraňuje previs kože brucha pod pupkom. najčastejšie ide o ženy po pôrode alebo o pacientky po výraznejšom schudnutí. ide o relatívne rozsiahly výkon, kedy sa uvoľňuje kože s podkožným tukom prakticky na celom bruchu. jazva po operácii je umiestnená do oblasti bikín horizontálne, tak ako po cisárskom reze. ideálne je pred operáciu dosiahnuť ustálenú hmotnosť aspoň počas šiestich meiacov, nakoľko ak po operácii dôjde k výraznému schudnutiu resp. pribratiu, jazva v podbrušku môže deformovať okolie.